जालंधर। पंजाब में डोप टेस्‍ट के हंगामे के बीच सत्‍ताधारी कांग्रेस के एक विधायक को इसमें पॉजिटिव पाया गया है। बताया जाता है कि जिले के करतारपुर क्षेत्र से कांग्रेस विधायक सुरिंदर सिंह चौधरी के डोप टेस्ट की रिपोर्ट पॉजिटिव आई है। उनके यूरीन सैंपल में दिमाग के रसायनों को कंट्रोल करने वाली नशीली दवा बेंजोडाइजेपिन पाई गई है। यह दवा नींद आने के लिए ली जाती है। विधायक ने डॉक्‍टरों को बताया कि उनकी डिप्रेशन की दवा चल रही है।